**Дзяржаўная ўстанова адукацыі**

**“Каладнянскі вучэбна-педгагічны комплекс яслі-сад – базавая школа”**

Урок па вучэбным прадмеце “Літаратурнае чытанне”

ў 4 класе

(С. Аляксееў “Хатынь”)

**Падрыхтавала**

настаўнік 4 класа

Базар Наталля Мікалаеўна

**Тэма:** С. Аляксееў “Хатынь”.

**Мэты:** спрыяць фарміраванню ўменняў працаваць з творам (выяўленне аўтарскіх адносін да героя, знаходжанне слоў, якія перадаюць настрой і пачуцці аўтара, суаднясенне іх з уласнымі ўражаннямі); садзейнічаць удасканаленню навыку чытання: правільнасці, асэнсаванасці, бегласці, выразнасці; ствараць умовы для развіцця вобразнага мыслення, маўлення; садзейнічаць выхаванню патрыятычных пачуццяў, спагадлівасці, чуласці і клапатлівыя адносіны да ветэранаў.

**Абсталяванне:** падручнік “Літаратурнае чытанне ў 4 класе” І.А. Буторынай, фотаздымкі мемарыяльнага комплексу “Хатынь”, фотаздымкі абеліскаў, фотаздымкі на тэму “Дзеці стаяць у ганаровай варце на плошчы Перамогі”.

**Тып урока:** камбінаваны ўрок.

**І. Арганізацыйны момант.**

**ІІ. Праверка дамаашняга задання.**

*Выразнае чытанне вучнямі верша “Кветкамі сады асыпаў май” Станіслава Шушкевіча.*

**ІІІ. Маўленчая размінка.**

1. ***Праца над выразным чытаннем верша.***

Беларусь, мая кветка чароўная!

Многа ў свеце цудоўных краін,

Але родныя рэкі, палі і дубровы

Я люблю і заўсёды шаную, як сын. *А. Заблоцкі.*

– З кім параўноўвае аўтар Радзіму і чаму?

– У якіх радках верша адчуваецца любоў да роднай зямлі?

**ІV. Паведамленне тэмы і мэт урока.**

**V. Вывучэнне і замацаванне новага матэрыялу.**

***1. Першасны сінтэз.***

*Настаўнік чытае ўрывак з верша “Голас вечнага хлопчыка”:*

Я – з грознай былі.

Я – з гнеўнай песні.

Я – хлопчык вечны,

Я – ваш равеснік.

Вам пакідаю

І ўзлёт, і песні

Я, вечны хлопчык,

Я, ваш равеснік. *П. Макаль.*

– Што хлопчык пакінуў нам?

– Ці патрэбна памятаць пра выпрабаванні, якія паставіла перад нашай зямлёй, перад нашым народам вайна? Чаму?

– Чаму навучыла чалавецтва Вялікая Айчыннай вайна?

– Што людзі зразумелі?

– Навошта захоўваць мір ва ўсім свеце?

*Чытанне апавядання “Хатынь” настаўнікам. Вучні адзначаюць незразумелыя для іх словы.*

– Калі адбываюцца падзеі, пра якія ідзе размова ў творы?

***2. Фізкультхвілінка.***

***3. Слоўнікавая работа.***

***3. Аналіз твора і другасны сінтэз.***

*Чытанне апавядання вучнямі па сэнсава закончаных урыўках*

– Калі адбываліся падзеі, пра якія апавядаецца ў творы?

– Куды вяртаўся салдат Жалабковіч?

– Пра што ён марыў?

– Знайдзіце ў тэксце і прачытайце, што расказваў пра родную вёску Хатынь салдат?

– Што ўбачыў на месцы былой вёскі Жалабковіч?

– Як загінулі людзі ў Хатыні? Раскажыце.

– Якія вобразныя выразы дапамаглі вам адчуць стан галоўнага героя?

– Чаму сказ “Прыйшоў!” паўтараецца ў творы некалькі разоў? Які сэнс уклаў у яго аўтар?

– Растлумачце, як вы разумееце апошні сказ тэксту.

1. ***Праца над выразным чытаннем апавядання.***

*У час працы над выразным чытаннем апавядання вучні пад кіраўніцтвам настаўніка вызначаюць, якія пачуцці і з якой інтанацыяй неабходна выказаць пры чытанні.*

1. ***Вызначэнне галоўнай думкі.***

– Што вас асабліва ўразіла ў апавяданні?

– Якія пачуцці ўзніклі?

– Як вы лічыце, ці патрэбна было аўтару пісаць гэты твор, і чаму вы так лічыце?

– Якая, на ваш погляд, заключана галоўная думка?

1. ***Устанаўленне сугучнасці апавядання і верша.***

– Паслухайце ўважліва ўрывак верша пра Хатынь. Параўнайце яго з апавяданнем “Хатынь”.

Забыць Хатыні мы не мусім:

Дасюль нам сніцца страшны сон,

І над зямлёю Беларусі

Гучыць самотны, дымны звон.

Мемарыялам стала сёння

Хатынь – адна з мільённых страт.

І каміны званамі звоняць

На месцы спаленых хат. *П. Прыходзька.*

– Чым сугучныя апавяданне “Хатынь” і верш пра Хатынь?

1. ***Праца над фотаздымкамі мемарыялу “Хатынь”.***

– Хто з вас наведаў мемарыяльны комплекс “Хатынь”? Раскажыце аб сваіх уражаннях.

– Паглядзіце ўважліва на фотаздымкі. Што вы можаце сказаць, гледзячы на іх?

– Як вы лічыце, ці патрэбен такі мемарыял у наш час? Чаму?

**VІ. Падвядзенне вынікаў урока.**

– Пра што нагадваюць званы Хатыні?

– Як людзі павінны ставіцца да іншых людзей і навакольнага свету, каб захаваць мір?

– Як вы зразумелі галоўную думку вывучаных твораў?

**VІІ. Дамашняе заданне.**

– Падрыхтаваць паведамленне пра сучасную Хатынь.

**VІІІ. Рэфлексія.**